钦定古今图书集成/理学汇编/学行典/第011卷 > 何塘阴阳管见 > 《第五章》
## 钦定古今图书集成/理学汇编/学行典/第011卷 > 何塘阴阳管见 > 《第五章》

或曰：“天有定形，故日月星宿之丽于天者，万古不易。
今谓天无形，殆未可乎？”曰：“此不难知也。既天有定形，
日月五星又何以有盈缩之异乎？若谓日月五星虽
丽于天，而不为天所拘，故有盈缩之异，不知上何所
系，下何所承，乃万古而不坠乎？盖天，阳气也，动而不
息，其行至健，日月五星，皆运于天者也。天行有常，故”
日月星宿，万古不易，其有盈缩，则以象有大小，天运
之有难易也。“譬之浮物于水，小者顺流而去，故疾；中
者少迟，大者愈迟，其势则然也。”知此，则“谓天有定形”
者，其惑可解。谓天左旋，日月五星右转者，其说不较
而自破矣。